Prabowo Subianto

Prabowo Subianto (EYD: Prabowo Subianto Joyohadikusumo; lahir 17 Oktober 1951) ialah ahli politik, ahli perniagaan dan jeneral tentera kehormat bersara Indonesia yang merupakan presiden Republik Indonesia yang kelapan dan sekarang sejak 20 Oktober 2024. Sebelum ini, beliau ialah Menteri Pertahanan ke-26 di bawah presiden Joko Widodo dari 2019 hingga 2024. Prabowo ialah presiden Indonesia ketiga yang mempunyai latar belakang tentera selepas Suharto dan Susilo Bambang Yudhoyono (SBY). Beliau digambarkan sebagai nasionalis sayap kanan. 

Prabowo Subianto lulus Akademi Tentera Indonesia (Akademi Militer Nasional) pada 1970 dan kebanyakannya berkhidmat dalam Komando Pasukan Khusus (Kopassus) hingga dilantik memimpin Komando Cadangan Strategis Angkatan Darat (Kostrad) pada 1998. Pada tahun yang sama, beliau ditamatkan perkhidmatan daripada tentera dan kemudiannya diharamkan daripada memasuki Amerika Syarikat kerana dikatakan mencabul hak asasi manusia.

Dilahirkan di Jakarta, zaman kanak-kanak Prabowo sebagai anak kepada ahli ekonomi Sumitro Djojohadikusumo dihabiskan di luar negara bersama ibu bapanya. Disebabkan pengalaman ini, Prabowo fasih berbahasa Indonesia, Perancis, Jerman, Inggeris dan Belanda. Minatnya dalam dunia ketenteraan dipengaruhi oleh bapa saudaranya, Subianto Djojohadikusumo, yang meninggal dunia dalam Pertempuran Lengkong. Selepas menamatkan pengajian dari Akademi Tentera Darat di Magelang pada tahun 1974 sebagai leftenan dua, beliau menjadi salah seorang komander operasi termuda dalam sejarah Tentera Darat apabila beliau mengetuai operasi Pasukan Nanggala di Timor Timur. Kerjayanya meningkat selepas berkhidmat sebagai Timbalan Komander Detasmen Counter-Terrors di Komando Pasukan Khas pada tahun 1983. Pada tahun 1996, Prabowo dilantik sebagai Komander Jeneral kor. Semasa menjawat jawatan, beliau mengetuai operasi membebaskan tebusan di Mapenduma. Apabila bapa mertuanya Presiden Suharto meletak jawatan pada tahun 1998, Prabowo berkhidmat sebagai Komander Komando Simpanan Strategik.

Selepas diberhentikan daripada perkhidmatan tentera, Prabowo menghabiskan masa di Jordan dan beberapa negara Eropah. Sekembalinya ke Indonesia, beliau meneruskan perniagaan, mengikut jejak langkah adiknya Hashim Djojohadikusumo yang merupakan seorang konglomerat. Perniagaan Prabowo termasuk sekurang-kurangnya 27 syarikat yang beroperasi dalam pelbagai sektor. Pada tahun 2008, beliau mengasaskan Parti Gerakan Indonesia Raya (Gerindra). Selain itu, beliau juga aktif sebagai pengerusi Persatuan Keharmonian Petani Indonesia. Dalam bidang sukan, beliau aktif dalam Persatuan Pencak Silat Indonesia dan Persekutuan Pencak Silat Antarabangsa.

Kehidupan peribadi
Prabowo adalah anak dari Soemitro Djojohadikusumo, seorang Nasrani, dan Dora Marie Sigar. Ibunya meninggal dunia di Singapura.Ibu Prabowo Subianto meninggal di Singapura. Diakses dari situs berita kompas pada 5 Mei 2014 Beliau adalah cucu Margono Djojohadikusumo yang mengasaskan Bank Negara Indonesia dan Ketua DPA pertama. Dia mempunyai dua kakak perempuan, Biantiningsih Miderawati dan Maryani Ekowati, dan seorang adik, Hashim Djojohadikusumo.

Prabowo Subianto bersekolah di Victoria Institution, Kuala Lumpur dan Zurich International School Zurich (1963 - 1964); seterusnya meneruskan pendidikan asing di The American School in London di London (1964 - 1967). Pada tahun 1970, beliau menyambung pelajaran dalam Akademi Militer di Magelang.

 Anugerah 

 Darjah kebesaran 


 Darjah Kerabat Laila Utama Yang Amat Dihormati Pangkat Pertama, Darjah Kerabat Laila Utama (DK I) -- Dato Laila Utama (14 May 2025) 


 50x50px Darjah Kerabat Yang Amat Dihormati Pangkat Pertama (DK I) –  (27 January 2025)

 Darjah Kebesaran Seri Melaka Pangkat Pertama, Darjah Gemilang Seri Melaka (DGSM) -- Datuk Seri  -- (26 Julai 2022)

Operasi di Timor Leste
Pada tahun 1976, Prabowo Subainto terlibat dalam Operasi Tim Nanggala di Timor Leste ketika berusia 26 tahun dan merupakan komandan termuda dalam operasi  itu. Pasukannya berjaya menangkap Nicolau dos Reis Lobato, ketua FRETILIN yang ketika itu menjadi Perdana Menteri Timor Leste yang pertama dan berjaya ditahan di Dili. Nicolau Lobato tertembak di bahagian perut saat bertempur di Lembah Mindelo pada 31 Disember 1978. 

Pada akhir tahun 1992, Xanana Gusmao berhasil ditahan dalam operasi pimpinan beliau.  setelah mendapatkan maklumat tempat persembunyian Gusmao diperoleh dari perbualan telefonnya dengan José Ramos-Horta.

Kopassus
Pada tahun 1983, Prabowo Subianto ditugaskan dalam Detasemen 81 untuk memerangi keganasan. Beliau selesai menjalani latihan 'Special Forces Officer Course' di Fort Benning, Amerika Syarikat. Prabowo diberi tanggungjawab sebagai Komandan Batalion Infantri Lintas Udara. Pada tahun 1995, beliau sudah mencapai jabatan Komandan Komando Pasukan Khusus, dan hanya dalam setahun sudah menjadi Komandan Jenderal Komando Pasukan Khusus.Conboy, Ken (2003). Kopassus: Inside Indonesia's Special Forces. Equinox Publishing

 Jenayah perang semasa Pendudukan Indonesia di Timor Timur 
Semasa perang dalam Pendudukan Indonesia di Timor Timur, ramai orang dirogol dan dibunuh sewenang-wenangnya atas arahan Prabowo. tujuan melakukan ini adalah untuk mencipta versi Khmer Rouge anti komunis dan puncaknya berlaku dalam pembunuhan beramai-ramai Santa Cruz pada tahun 1991 dengan angka kematian 250+. Pada masa ini, ramai rakyat Timor Timur menuntut Pertubuhan Bangsa-Bangsa Bersatu didakwa atas Jenayah terhadap kemanusiaan dan ini juga terpakai kepada rakyat Indonesia sendiri.

Dalang 1998
Panglima Kodam Jaya meminta bantuan Prabowo Subianto untuk tragedi Jakarta tahun 1998 ekoran rusuhan reformasi. Beberapa bangunan penting seperti rumah dinas Wakil Presiden BJ Habibie di Kuningan berjaya diamankan. Tetapi peranannya dipertikaikan. Beliau berhasil memujuk Amien Rais agar membantalkan perhimpunan di Monas.

Pada 14 Mei 1998, Prabowo Subianto bertemu dengan tokoh reformis seperti Adnan Buyung Nasution, Setiawan Djodi, Rendra, Bambang Widjajanto dan lain-lain seakan-akan peranan Soeharto pada tahun 1965. Beliau tidak ingin rampasan kuasa tentera kerana akan mencetuskan pelbagai kekacauan.https://www.sindonews.com/topic/1690/prabowo-subianto

Kempen presiden

Rujukan

Kategori:Orang Indonesia
Kategori:Kelahiran 1951
Kategori:Orang hidup
Kategori:Ahli politik Indonesia
Kategori:Orang dari Jakarta
Kategori:Orang Jawa
Kategori:Menteri Pertahanan Indonesia
Kategori:Penerima darjah kebesaran negeri Melaka